ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-548906/8-2018

21.12.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку броj 1736/2018(3000/0787/2018) за набавку услуга: „Замена неонских са LED рефлекторима у депоу за одржавање железничких возила“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У Вашој конкурсној документацији ( страна 4/64)- „техничке спецификације“, наводите:

Тзв. „ново стање светиљки“: *„Индустријска звонаста тип „Минел Схредер“ ПЗБХ 400“*

Чланом 72. став 4. Закона о јавним набавкама ( у даљем тексту: ЗЈН) је предвиђено да навођење елемената попут робног знака, патента, типа или произвођача мора бити праћено речима „или одговарајуће“.

Будући да сте Вашим техничким спецификацијама несумњиво описали искључиво светиљку тип „Минел Схредер“ ПЗБХ 400, те да нисте користили и речи „одговарајуће“, а како то горе цитирана одредба ЗЈН налаже, молимо Вас да нам одговорите да ли је за вас у предметној јавној набавци једино прихватљива наведена светиљка произвођача „Минел Схредер“?

Уколико је Ваш одговор негативан- захтевамо да извршите измену конкурсне документације у складу са одредбом члана 72. став 4.ЗЈН.

**ОДГОВОР 1:**

У новом стању светиљки се наводи тип постојеће светиљке из разлога што је набавком предвиђено задржавање постојећих кућишта расветних тела (тачка 3.1 Врста и обим услуга Техничке спецификације). Дакле, остаје исти тип светиљке, а врши се уградња ЛЕД светлосних извора.

**ПИТАЊЕ 2**:

У Вашој конкурсној документацији ( стр.4/64 и 5/64), „техничке спецификације“, наводите и тачно одређене карактеристике компоненти светиљке (ЛЕД диоде, напајање, штампану плочу).

Због чега су вам неопходне на такав начин одређене компоненете светиљки?

Наиме, сасвим је могуће да понуђена светиљка испуни Ваше основне техничке захтеве ( у погледу нпр. снаге, температуре светла, нивоа осветљености итд.), али да одређене компонента такве светиљке не задовољава, рецимо, димензију ЛЕД чипа.

Због чега вам је битан технолошки процес настанка светиљке тј. због чега вам је битна тачно одређена димензија компоненти?

Да ли вам је битнији технолошки процес израде светиљке од саме светиљке?

Коначно, у каквој је вези технолошки процес израде светиљке ( тј. тачно одређене карактеристике) светиљке са предметом и сврхом ове набавке ( набавка ЛЕД светиљки које су намењене депоу за одржавање железничких возила)?

**ОДГОВОР 2:**

Наручилац је самостално извршио реконструкцију ЛЕД светиљки заменом Хг сијалице са ЛЕД извором светлости и користио компоненте које су дате у техничкој спецификацији. Пробна светиљка са уграђеним ЛЕД извором је више од годину дана у експлоатацији и показала се веома ефикасном, као и да задовољава захтеве дефинисане пројектом осветљења депоа.

**ПИТАЊЕ 3:**

Управо везано за наше питање бр.2- образлажемо:

На стр.4/64 Ваше конкурсне документације наводите:

*„ЛЕД чип 40x40мм (****Осрам или одговарајући****) – Монолитни ЛЕД (један чип у једном кућишту)“*

Због чега вам је неопходна тачно одређена ( 40x40) димензија чипа?

Уколико светиљка испуњава све остале захтеве- димензија чипа је сасвим ирелевантна.

Захтевамо да овако наведену димнезију чипа ( која је сасвим ирелевантна) избриште.

**ОДГОВОР 3**:

Димензија ЛЕД чипа се односи на чип произвођача “Осрам” поред којег стоји “или одговарајући”. Чип мора да буде монолитни ЛЕД, не обавезно датих димензија.

**ПИТАЊЕ 4:**

На стр.4/64 конкурсне документације наводите:

„*Веза чип-кућиште: златне жице*“

Сматрамо да је и лаику јасно да захтев за „златним жицама“ нема никакве везе са набавком ЛЕД светиљки које су намењене депоу за одржавање железничких возила!?

Захтевамо да овај „технички захтев“ избришете.

**ОДГОВОР 4:**

Захтевана веза чип-кућиште гарантује квалитет израде самог светлосног извора. Наручилац остаје при захтеву.

**ПИТАЊЕ 5:**

На стр.4/64 конкурсне документације захтевате и „*керамичко кућиште*“.

Због чега вам је неопходно баш такво кућиште, имајући у виду шта набављате и за које потребе ЛЕД светиљке набављате?

Захтевамо и да овај „технички захтев“ избришете.

**ОДГОВОР 5:**

Керамичко кућиште доприноси квалитету израде. Наручилац остаје при захтеву.

**ПИТАЊЕ 6:**

На стр.4/64 конкурсне документације наводите и да:

„*Диода ради на оптималном оптерећењу*.“

Будући да такво „оптимално оптерећење“ нисте дефинисали- молимо Вас да исто учините, те да дефинишете оптимално оптерећње диоде.

**ОДГОВОР 6:**

Под оптималним подразумевамо номинално оптерећење диоде

**ПИТАЊЕ 7:**

На стр.4/64 конкурсне докумнтеације наводите и:

„*Код израде светлосног извора, не узимати у обзир „COB-diode“, како би се избегло превелико загревање PN-споја, што негативно може утицати на релативни светлосни флукс, ефикасност и последично, радни век „диода*“.

Сматрамо да је овакав захтев непотребан и предлажемо да га избаците, будући да сте већ навели да је код расветног тела неопходно користити LED диоде.

**ОДГОВОР 7:**

COB (chips on board) је такође LED технологија. Наручилац остаје при захтеву

**ПИТАЊЕ 8:**

На стр.5/64 конкурсне докумнтеације наводите:

**„**Карактеристике: AC/DC, 17/24/48/210 V, In=350mA, животни век 25.000h”

Напонске и струјне карактеристике драјвера зависе искључиво од модула са LED диодама које се користе. Ставка од 210V – LVD стандард за напоне изнад и испод 60V се битно разликује што директно утиче на тип LED модула као и на конструкцију саме лампе.

Захтевамо да Наручилац прецизно дефинише саму волтажу, те да изврши одговарајућу измену конкурсне документације.

**ОДГОВОР 8:**

Карактеристике: AC/DC, 17/24/48/210 V, In=350mA, животни век 25.000h” представљју стандардне и наручилац остаје при захтеву.

**ПИТАЊЕ 9:**

На стр.5/64 конкурсне документације наводите:

„При избору напајања узети у обзир „резерву“снаге драјвера од најмање 30%, у односу ефективну потрошњу светлосног извора, како би се спречило превелико загревање.”

Наводимо да уколико се користи драјвер веће снаге од потребне- губи се ефикасност самог драјвера без обзира на загревање. Наручилац би требало да дефинише тачну снагу и напон, како би ефикасност драјвера била максимална. У противном- потрошња је већа ( управо због захтеване резерве од 30%) и период отплате ( тј.уштеда енергије) је повећан.

Захтевамо да Наручилац дефинише тачну снагу и напон., у складу са нашим горе наведеним образложењем.

**ОДГОВОР 9:**

Наручилац остаје при захтеву у вези резерве снаге драјвера од 30 %

**ПИТАЊЕ 10:**

На стр.5/64 конкурсне документације наводите:

„*У циљу обезбеђивања ефикасног одвођења топлоте са лед чипова, штампану плочу израдити ”Сандwицх” технолошким поступком у слојевима ( стоп лак, бакар, оксид алуминијума, алуминијум 6063 дебљине 2mm*).”

Дебљина алуминијумског ПЦБ-а није пресудна на одводјење топлоте ЛЕД чипова, већ његова димензија тј додирна површина са хладњаком, као и сам тип кућишта.

Сматрамо да је овај захтев ирелевантан и захтевамо да га Наручилац избрише.

**ОДГОВОР 10:**

Дебљина слоја алуминијума утиче на ефикасност хлађења. Наручилац остаје при захтеву.

**ПИТАЊЕ 11:**

Сва наша наведена питања јасно указују да је Наручилац, приликом израде својих техничких спецификација, имао у виду искључиво тачно одређену светиљку тачно одређеног произвођача ( у конкретном случају- „Minel Shreder“).

Наручилац у својим техничким специикација не захтева само LED светиљке ( што и јесте предмет ове набавке), већ читав, тачно одређени технолошки процес израде тих светиљки ( што, опет, уопште није битно, нити је предмет ове јавне набавке).

Захтевањем тачно одређеног технолошког поступка израде светиљки- Наручилац је прекршио начела једнакости понуђача и обезбеђивања конкуренције, те онемогућио понуђаче да поднесу одговарајућу и , самим тим, прихватљиву понуду у предметној јавној набавци.

Захтевамо да Наручилац изврши одговарајуће измене своје конкурсне документације, како би у предметном поступку јавне набавке могли да учествују и понуђачи који могу да понуде одговарајућу светиљку, а не само понуђач(и) који нуди светиљку произвођача „Minel Shreder“.

Уколико Наручилац буде остао при наведеним техничким захтеваима, заштиту својих права мораћемо да потражимо у поступку пред Републичком комисијом за заштиту права у поступцима јавних набавки.

**ОДГОВОР 11:**

Светиљке се не мењају, већ само светлосни извори. Технолошки поступак гарантује квалитет израде самог светлосног извора. Наручилац остаје при захтеву.